#
Configurați-vă instanța Argilla

Pentru a începe să folosiți Argilla, va trebui să configurați mai întâi propria instanță Argilla. Apoi va trebui să instalați SDK-ul Python pentru a putea gestiona Argilla folosind cod Python.

##
Implementați interfața Argilla

Cea mai ușoară modalitate de a configura instanța Argilla este prin Hugging Face Spaces. Pentru a crea Space-ul Argilla, urmați pur și simplu acest formular. Dacă aveți nevoie de îndrumări suplimentare, consultați ghidul rapid Argilla.

⚠️ S-ar putea să doriți să activați Persistent storage astfel încât datele să nu se piardă dacă Space-ul este pus în pauză sau repornit. Puteți face asta din Settings-urile Space-ului dvs. .

Odată ce Argilla este operațională, vă puteți autentifica cu acreditările dvs. .

##
Instalați și conectați SDK-ul Python

Acum puteți merge în mediul Python sau notebook-ul dvs. și instala biblioteca argilla:

`!pip install argilla`

Să ne conectăm cu instanța noastră Argilla. Pentru asta veți avea nevoie de următoarele informații:

- URL-ul API-ului dvs. : Acesta este URL-ul unde rulează Argilla. Dacă folosiți un Space, puteți deschide Space-ul, face clic pe cele trei puncte din colțul din dreapta sus, apoi “Embed this Space” și copiați Direct URL. Ar trebui să arate ca `https://<numele-utilizatorului>.<numele-space-ului>.hf.space`.
- Cheia API: Pentru a obține cheia, autentificați-vă în instanța Argilla și mergeți la “My Settings”, apoi copiați cheia API.
- Token-ul HF: Dacă Space-ul dvs. este privat, veți avea nevoie de un Access Token în contul Hugging Face Hub cu permisiuni de scriere.

    import argilla as rg

    HF_TOKEN = "..."  # doar pentru space-uri private

    client = rg.Argilla(
        api_url="...",
        api_key="...",
        headers={"Authorization": f"Bearer {HF_TOKEN}"},  # doar pentru space-uri private
    )

Pentru a verifica că totul funcționează corect, vom apela `me`. Aceasta ar trebui să returneze utilizatorul nostru:

    client.me

Dacă a funcționat, instanța Argilla este operațională și sunteți conectat la ea! Felicitări!

Acum putem începe să încărcăm primul nostru set de date în Argilla.

< > Update on GitHub